Eurovision Song Contest 1999

44. Eurovision Song ContestDatum 29. Mee 1999Stad Jerusalem (Israel)Gebai International Convention CentreGewënner Charlotte Nilsson (Schweden)Zuel vu Länner 23Nei Participatiounen KengModeratioun Yigal Ravid, Dafna Dekel a Sigal ShahamonInterval Act Dana International mam Titel "Free"Ofstëmmungsreegel All Land huet 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.
De 44. Eurovision Song Contest war den 29. Mee 1999 an Israel. Organiséiert gouf d'Eurovisioun dat Joer am International Convention Centre zu Jerusalem. Presentateure waren de Yigal Ravid, d'Dafna Dekel an d'Sigal Shahamon. D'Dafna Dekel war 1992 als Interpretin fir Israel ugetrueden.

Fir d'Zuel vun de Länner ze reduzéiere sinn d'Plaze vun de leschte 5 Joer gekuckt ginn an déi mat de mannste Punkte hu missen e Joer Paus maachen. Betraff vun dëser Reegel ware Finnland, Griicheland, d'Republik Mazedonien, Rumänien an d'Schwäiz. Lëtzebuerg huet scho wéi déi fënnef Joer virdrun fräiwëlleg drop verzicht fir matzemaachen. Och Italien, Ungarn a Russland hu fräiwëlleg net matgemaach. Am Ganze waren 23 Länner dobäi.

Verschidden Interprete ware scho virdrun emol eng Kéier dobäi, d'Doris Dragović fir Kroatien 1986 (fir Jugoslawien) an d'Darja Švajger fir Slowenien 1995.

Nodeem Norwege sech dat Joer virdrun (1998) beschwéiert hat, se hätte Problemer gehat fir Sponsoren ze fannen, ass zur besserer Finanzéierung d'Big-4 Reegel agefouert ginn, wat praktesch bedeit, datt déi véier Länner Däitschland, Groussbritannien, Frankräich a Spuenien ëmmer matmaachen däerfen, egal wéi se déi Jore virdrun ofgeschnidden hunn.

Eng weider Ännerung gouf et, wat d'Sprooch vun de Lidder ubelaangt. Vun deem Joer u war et nees erlaabt, d'Sprooch fräi ze wielen. Bis dohi war nëmmen déi offiziell Sprooch (oder eng vun den offizielle Sproochen) vum jeeweilege Land erlaabt.

Vun deem Joer u war och d'Begleedung vun den Interpreten duerch en Orchester net méi obligatoresch. An Israel ass dofir decidéiert ginn, keen Orchester virzegesinn. D'Begleetmusek ass vun engem Band komm, d'Interpreten hunn awer live gesongen.

D'Reegel fir d'Ofstëmmung ass d'selwecht bliwwe wéi déi Jore virdrun, allerdéngs ass an de meeschte Länner den Televoting duerch d'Spectateure benotzt gi fir ofzestëmme mat Ausnam vun der Tierkei, Bosnien an Herzegowina, Irland a Litauen, wou nach eng Jury d'Ofstëmmung gemaach huet. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Jerusalem matgedeelt ginn.

Déi éischt Plaz krut d'Vertriederin vu Schweden, d'Charlotte Nilsson mat 17 Punkte Virsprong virum Selma Björnsdóttir (Island). Déi drëtt Plaz krut d'Grupp Sürpriz, déi fir Däitschland ugetruede war.

Fir Schweden war et déi véiert Kéier datt et de Grand Prix gewonnen hat.

 Klassement 
 Plaz  Startnr.  Land  Interpret  Titel  Punkten 1.  15  Schweden  Charlotte Nilsson  Take Me to Your Heaven  163 2.  13  Island  Selma Björnsdóttir  All out of Luck  146 3.  21  Däitschland  Sürpriz  Reise nach Jerusalem – Kudüs'e seyahat  140 4.  4  Kroatien  Doris Dragović  Marija Magdalena  118 5.  19  Israel  Eden  Happy Birthday (Yom huledet)  93 6.  23  Estland  Evelin Samuel & Camille  Diamond of Night  90 7.  22  Bosnien an Herzegowina  Dino & Béatrice  Putnici  86 8.  9  Dänemark  Michael Teschl & Trine Jepsen  This Time  71 8.  11  Holland  Marlayne  One Good Reason  71 10.  18  Éisträich  Bobbie Singer  Reflection  65 11.  6  Slowenien  Darja Svajger  For a Thousand Years  50 12.  2  Belsch  Vanessa Chinitor  Like the Wind  38 12.  5  Groussbritannien  Precious  Say It Again  38 14.  8  Norwegen  Stig André Van Eijk  Living My Life Without You  35 15.  20  Malta  Times Three  Believe 'n Peace  32 16.  7  Tierkei  Tugba Önal & Grup Mystik  Dön artık  21 17.  17  Irland  The Mullans  When You Need Me  18 18.  12  Polen  Mietek Szczesniak  Przytul mnie mocno  17 19.  10  Frankräich  Nayah  Je veux donner ma voix  14 20.  1  Litauen  Aistė Smilgevičiūtė  Strazdas  13 21.  16  Portugal  Rui Bandeira  Como tudo comerçou  12 22.  14  Zypern  Marlain Angelidou  Tha'ne erotas  2 23.  3  Spuenien  Lydia  No quiero escuchar  1

Déi rout markéiert Länner hunn am Joer drop (2000) wéinst hirem schlechte 5-Jores-Duerchschnëtt missen aussetzen.

 Um Spaweck 

 Eurovision.tv
 Eurovision.de
 diggiloo.net

 Birmingham (Groussbritannien) 100px Stockholm (Schweden) ESC 1998 Eurovision Song Contest ESC 2000

1999
Kategorie:Musek 1999